Raphael Sbarge

Raphael Sbarge (* 12. Februar 1964 in New York City, New York) is en US-amerikaanschen Schauspeler.

 Leven un Wark 
Sbarge is in en Theaterfamilie opwossen: Sien Mudder weer Kledaaschmakersche, sien Vadder weer Dreihbookschriever, Maler un Speelbaas. Se geven em sien Vörnaam in Anlehnen an den italieenschen Maler Raffael.

Eersten Kuntakt to de Schauspeleree kreeg he al mit veer’nhalf Johren, as he in de Sesame Street (dt.: Sesamstraße) mitmaakt hett. De meiste Tiet hett he aver mit sien Mudder in de Kledaaschgardroov un bi Castings tobröcht, de he mit sien Vadder besöcht hett. Al in junge Johren weer he in verschedene Theaterprodukschonen an’n Broadway to sehn, woneem he mit naamhafte Schauspelers as Jason Robards, Colleen Dewhurst, Faye Dunaway, Gwyneth Paltrow oder Frank Langella optreden is. Na sien Afsluss an de High School füng Sbarge bi Film un Feernsehn an un hett siet de Tiet in tallrieke Produkschonen mitarbeit. He weer dorbi mitünner ok as Speelbaas oder Produzent aktiv.

De Schauspeler is siet August 1994 mit de Filmschauspelersche Lisa Akey verheiraat. Se hebbt tohopen en Dochter (* 2002).

 Filmografie (Utwahl) 
 Johr Titel Synchroonsnacker 1983 Abuse   1983 Risky Businessdt.: Lockere Geschäfte Pierre Franckh 1985 My Science Project   1985 My Man Adamdt.: Zwei dufte Kumpel   1986 Better Days, Feernsehreeg   1989 Riding the Edgedt.: Red Fox   1991 Final Verdict, Feernsehn Frank Schröder 1993 Carnosaurdt.: Carnosaurus   1993 The Hidden II   1996-97 Star Trek: Voyager, Feernsehreegdt.: Star Trek – Raumschiff Voyager Gunnar Helm 1999 Message in a Bottledt.: Message in a Bottle – Der Beginn einer großen Liebe Klaus-Peter Grap 1999 The Fair   1999 Two-Eleven   2001 Pearl Harbor Boris Tessmann 2002 Home Room   2001-04 The Guardian, Feernsehreegdt.: The Guardian – Retter mit Herz Kai Taschner 2005 Better Days   2008-09 Prison Break, Feernsehreeg Sven Gerhardt 2009 The Young and the Restless, Feernsehreegdt.: Schatten der Leidenschaft   2014-16 Murder in the First, Feernsehreeg Gerald Schaale 2016 The Dueldt.: Das Duell   2011-18 Once Upon a Time, Feernsehreegdt.: Once Upon a Time – Es war einmal… Matthias Klie

 Utteken 
Bit hüüt (Februar 2016) weer Sbarge fiefmol för Priesen vörslahn, vun de he twee wunnen hett:
 2013: den BTV Award in de Kategorie People’s Choice för dat VideospeelMass Effect 3
 2014: den Outstanding Achievement Award vun’t LA Web Fest in de Kategorie Best Dokumentatschoonsreeg för On Begley Street

 Weblenken 

Kategorie:Mann
Kategorie:Börger von de USA
Kategorie:Schauspeler
Kategorie:Speelbaas
Kategorie:Filmproduzent
Kategorie:Boren 1964